Up-305/02
Datum: 2003-03-25T00:00:00.000+01:00
ecli: ECLI:SI:USRS:2003:Up.305.02
vrsta: posamični akt
zadeva: ustavna pritožba
objavljeno: Neobjavljeno | 25.03.2003
dokument: US22205
akt: Ustavna pritožba A. A.
resitev: zavrženje
izrek: Ustavna pritožba A. A. se zavrže.
stavek: Ker pritožnik ustavne pritožbe ni dopolnil, jo je Ustavno sodišče zavrglo.
odlocitev: sklep
geslo: 1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
podlaga: Člen 55.1.4, Zakon o Ustavnem sodišču [ZUstS]
datum_vloge: 2002-05-21T22:00:00.000Z
datum_odlocitve: 2003-03-24T23:00:00.000Z

# Up-305/02-11

8. 4. 2003

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 25. marca 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. se zavrže.**

## OBRAZLOŽITEV

Pritožnik je dne 22. 5. 2002 pri Ustavnem sodišču vložil ustavno pritožbo v zvezi z odločitvami o priporu.

Ustavna pritožba je bila tako pomanjkljiva, da je Ustavno sodišče ni moglo preizkusiti, zato je bil pritožnik na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvan, da ustavno pritožbo dopolni v skladu z ZUstS.

Pritožniku je bil dopis Ustavnega sodišča na podlagi 6. člena ZUstS v zvezi z drugim odstavkom 145. člena Zakona o pravdnem postopku (Uradni list RS, št. 26/99 in nasl. - ZPP) vročen s pritrditvijo na oglasno desko Ustavnega sodišča. Dopis je bil nabit na oglasno desko dne 11. 2. 2003, vročitev pa se je štela za opravljeno po preteku 8 dni od dneva pritrditve na oglasno desko, to je dne 20. 2. 2003.

Ker pritožnik ustavne pritožbe ni dopolnil, jo je Ustavno sodišče zavrglo.

Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer